O territorio d'Israel se puet considerar que ye dividito en quatre redoladas prou definitas: una plana costanera, situata chunto a la mar Mediterrania, una cordelera montanyosa central, a val d'o río Chordán, y o disierto d'o Negev. Istas quatre rechions son mas que mas aridas, encara que climaticament podemos trobar dende un clima mediterranio en a costa dica un clima continental en l'interior d'o país, estando mas acusatas as diferencias termicas en l'interior.